તાજેતરમાં યોજાયેલ માર્કેટયાર્ડની ચુંટણીમાં વિજેતા થયેલ ડીરેકટરોનોઅભિવાદન કાર્યક્રમ અને સાથે મતદારોનો આભાર દર્શન કાર્યક્રમ સાવરકુંડલા તાલુકાનાં અમૃતવેલ ગામ સ્‍થિત ભોજલ ભગવતી સેવા ટ્રસ્‍ટનાં મંદિરે યોજાયો. સાથે ભારત સરકારની નેશનલ એગ્રીકલ્‍ચર પોલીસી હેઠળ સાવરકુંડલા માર્કેટયાર્ડમાં અમલમાં આવેલ નેશનલ એગ્રીકલ્‍ચર માર્કેટ (ઈ-નામ) ની ખેડૂતો તથા વેપારીઓની પ્રશિક્ષણ શિબીર પણ રાખવામાં આવી હતી. જેમાં નાગાર્જુન ફર્ટીલાઈઝર લી. ના સ્‍ટેટ ટ્રેનર સ્‍નેહલકુમાર એલ. પટેલ ખાસ ઉપસ્‍થિત રહી ખેડૂતો તથા વેપારીઓને ઈ-નામ અંગે વિસ્‍તૃત માર્ગદર્શન પુરૂ પાડયુ હતું.